Diari Oficial de la Generalitat Valenciana


Sumari del DOGV 4073, del 28-08-2001 (2001/7748)

ORDRE de 17 de juliol de 2001, de la Conselleria de Cultura i Educació, per la qual s'implanten i cessen determinats ensenyaments en instituts i seccions d'Educació Secundària de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7748


Data del document
:   17-07-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Vinaròs
    * Alacant
    * Elda
    * ensenyament secundari

ORDRE de 17 de juliol de 2001, de la Conselleria de Cultura i Educació, per la qual s'implanten i cessen determinats ensenyaments en instituts i seccions d'Educació Secundària de la Comunitat Valenciana. [2001/7748]
  
El Reial Decret 986/1991 va aprovar el calendari d'aplicació de la nova ordenació del Sistema Educatiu, els reials decrets 535/1993 i 1.487/1994 van introduir-hi determinades modificacions en relació amb les previsions inicials.
  
La Comunitat Valenciana ha anticipat la implantació dels ensenyaments establits per la Llei Orgànica 1/1990, de 3 d'octubre, d'Ordenació General del Sistema Educatiu, des del curs escolar 1992/93.
  
L'Ordre de 8 de juliol de 1998, de la Conselleria de Cultura, Educació i Ciència establix el procés d'implantació dels ensenyaments de règim general regulats en la Llei Orgànica 1/1990 i la progressiva extinció dels ensenyaments mitjans regulats en la Llei General d'Educació de 1970, i disposa que l'any acadèmic 2000-2001 s'implantarà el Primer Curs de Batxillerat, així com els cicles formatius de Formació Professional Específica de Grau Mitjà.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre de Govern Valencià,
  
ORDENE
  
Primer
  
S'implanten i cessen els ensenyaments de Batxillerat i els Cicles Formatius de Formació Professional Específica als instituts i seccions de les províncies d'Alacant, Castelló i València que s'indiquen en l'annex d'esta ordre amb els efectes que en cada cas s'indica.
  
Segon
  
Els centres que ja estaven adscrits a una universitat, per impartir el Curs d'Orientació Universitària, mantindran la mateixa adscripció a l'efecte de realitzar la prova d'accés a la universitat.
  
La resta de centres s'adscriuen a la universitat que en cada cas s'indica en el camp observacions del citat annex .
  
Les seccions en què s'implanten ensenyaments de Batxillerat mantindran l'adscripció de l'institut de què depenen.
  
Tercer
  
1. Es desglossen de l'IES Antonio José Cavanilles, codi de centre 50520231, amb efectes del curs 2000/01, a l'IES NÚM. 15 d'Alacant, codi de centre 60564116, els Cicles Formatius de Grau Superior Desenrotllament de Projectes Urbanístics i Operacions Topogràfiques, Desenrotllament i Aplicacions de Projectes de Construcció. I els ensenyaments residuals de FP de 2n Grau de la família Delineació'Edificis i Obres-.
  
2. Es desglossen de l'IES Antonio José Cavanilles, amb efectes del curs 2000/01, a l'IES NÚM. 15 d'Alacant, els següents llocs de treball de personal docent:
  
- 1 professor de Secundària de Construccions Civils i Edificació
  
. 8 professors Tècnics d'Oficina de Projectes de Construcció
  
Quart
  
1. Es desglossen de l'IES La Melva, codi de centre 20551833, amb efectes del curs 2000/01, a l'IES núm. 4 d'Elda, codi de centre 43108790, els Cicles Formatius de Comerç Internacional i Comerç de Grau Superior i Mitjà, respectivament.
  
2. Es desglossen de l'IES La Melva, amb efectes del curs 2000/01, a l'IES núm. 4 d'Elda, els següents llocs de treball de personal docent:
  
- 3 professors Especialistes Organització i Gestió Comercial
  
- 1 professor Tècnic de Processos Comercials
  
Quint
  
1. Com a conseqüència de les implantacions i cessament d'ensenyaments efectuats per l'Ordre de la Conselleria de Cultura, Educació i Ciència, de 23 de juliol de 1998, es desglossen de l'IES José Vilaplana de Vinaròs, codi de centre 30263027, amb efectes del curs 1998/99, a l'IES Leopoldo Querol, codi de centre 89525299, els següents llocs de treball:
  
- 1 professor de ?124 € Sistemes Electrònics
  
- 3 professors de ?202 € Equips Electrònics
  
Sext
  
Els professors i professores que, procedents del centre que es desglossen ensenyaments, siguen destinats a una plaça al centre a què es desglossen els citats ensenyaments mantindran en este centre l'antiguitat generada en la plaça i centre d'origen, de conformitat amb el que establix la disposició addicional dotze del Reial Decret 2.112/1998, de 2 d'octubre (BOE de 6 d'octubre), pel qual es regula els concursos de trasllats d'àmbit nacional per a la provisió de places corresponents als cossos docents.
  
DISPOSICIÓ ADDICIONAL
  
Del que establix la present disposició s'efectuarà la corresponent inscripció en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius de la Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits als cursos escolars que en cada cas s'indiquen.
  
València, 17 de juliol de 2001
  
El conseller de Cultura i Educació,